**МКОУ «Сергокалинская СОШ №1»**

**Открытый урок**

**по родной литературе**

**Тема:**

**Х.Алиев «Мамино веретено»**

**6 класс**

**Провела: учитель родного языка и литературы Магомедова Э.М.**

**Сергокала 2025г.**

**Дарсла мурадуни:**

**делчIунти тикрардарни,ХI.ГIялиевла гIямрула гьуни ва творчество гьандикахъни, тикрардарни, «Нешла дуруг» поэмала бухIнабуц ва бекI мягIна аргъахъни; тестовый, словарный, бяркълашалти хIянчурби дурадеркIни.**

**Чебаъла ваяхI: поэтла сурат, жузи, дарсла презентация.**

**План**

**1 Орг/м.**

**2 Тикрардарни. Учительла суалти.**

**3 Поэтла биография ва творчество гьандикахъни.**

**4 Сагаси тема.**

**5 Тема белчIахъни жузличилси хIянчи ахтардибарни.**

**6 Словарный хIянчи.**

**7 Тестовый хIянчи.**

**8 Тема кагахъни (обобщение)**

**9 Хъ/ хIянчи, кьиматуни кадатни.**

**Дарсла башри.**

**1 Орг/м**

**2 Учитель: «Салам дурхIни, дарсличи дакIибти учительти.**

**ИшбархIи даргала литературала гьарси дарс саби.**

**- Дарсла тема хIушани белгибарая, чичила гъайдикIехIе нуша?**

**ХI.ГIялиев «Дила Ванза»**

**- Дарсла тема, мурадуни дурес.**

**Сагаси темаличила гъайдикIес гьалар делчIунти тикрардирехIе.**

**- Се саби назму?**

**(лирикала яра лиро – эпосла жура, сабира белшунси ца белгиси исторический манзилла литератураличи хасти назмула мезла законти кьяйдурти хIясибли?**

**- Се саби ритм? (тимхъ)**

**(сегъунти-диалра анцIбукьуни, шикьатIала, тIамри агикаили тикрардикни)**

**- Дарган мезли назму сен-сен каргьурси?**

**(биркIанти хIясибли, яра силлабический)**

**- Чи сая Р.Рашидов?**

**- Сегъунти назмурти делчIунра?**

**- Дуркьа гIядатуни далтIуси произведение? (У. Шапиева «АкIубси бархIи», хъалибаргла духIнарти бархбасуначила белкIунси произведение?)**

**- Революциялис гьаларти гIямру сипатдируси произведение? «ГIялисултай секьяйда чебла сасиба?»**

**- Дургъбачила хабар белкIунси писатель?**

**3 ХI.ГIялиевла гIямрула гьуни гьанбикахъни (сурат, ши 1940-1992д) (Ильяс Идзиевла гьандиклумазибад)**

**1964 д ДГУ таманбариб**

**«УркIилизиб берхи», «ЛехIдешла тIамри», «Дигай бикIуси улка», «Дусла авалра манзил», «КIел дудешла ца рурси», «Гага-хаха», «Тякь», «ХIязтаман» драма.**

**ХI.ГIялиевла творчестволичила ( илала творчестволис чихъси кьимат бедиб критик ГI. ВяхIидовли: ил писательра сай, поэтра сай.**

**«Даргала литературализиб илини поэт сайливан бизиси ва кагибси малхIямси ва бархьси, тIягIям кайсахъуси ва гIякьлу бузесиуси дев назмула духемлизи бемхес балуси гъайла уста сай»**

**21 дус виубси жагьси адамли 1961 д дураибси «Жагьилтала тIамри» бикIуси жузлизиб леб «Дуруг» бикуси назму. Назмулизиб дуруг бузерила гIягIниахъалацун ахIенну, биштIатас разидеш бихуси ваяхIванра чебаахъили сай.**

**Дахъал кьялубар саби поэтла творчество. Сай акIубси ванзалис, Ватайс бегI гьалав дезаикIули сай поэт, илала уркIи дигили парчбикIули саби сай акIубси Ванзаличи. Масала:**

**ХIусейнов ГIялиасхIяб «АхIерси Ванза дила»**

**Илис дебали сай акIубси ши бигахъусири. Илар шалгIердухъунти дурхIядешличила лукIули сай.**

**Меджидова А. «Лерал дила дурхIядеш».**

**Сафаралиева М. «Дила дурхIядешла тяй».**

**Шилизирси рухъна Кари-аба гьанриркахъули сай.**

**МяхIяммадова П. «КьацI». Сай айкьурси нешлис дезаикIули сай, суненира дургъбала замана дахъал къиян – жапа чедаибси. Ибрагимова П. «Дила нешла янашав».**

**ТIабигIятлис дезаикIуси поэт сай ХI. ГIялиев. ТIабигIятличила лукIухIели, учIусила хIулбала гьалаб белгиси тIабигIятла сурат алкIахъули сай.**

**ГIялиева П. «Каргьули сари кIари». Илдигъунти назмуртазир пайдаладиру олицетворение, метафора, эпитет.**

**ЛукIули сай хIебличила:**

**«ХIеб дакIиб къулдумегIли,**

**Дубуртала бяхIкадли,**

**Далайличил дуцIдухъун**

**Къадубала дайкадли» (олицетворение)**

**Хасси мер бурцули саби дигайла темали. МажяхIят, лев виэс поэт дигайла назму хIебелкIунси? Лирический геройла уркIи риганайличи карцIли саби. Илала герой риганайлигIив къяйцIли сай, илала кагъарличи хIерли сай.**

**ХIусенханова М. «БелкIен набчи ца кагъар».**

**4. Сагаси тема**

**- Се саби поэма? ( назму тяхIярли белкIунси литературала произведениела жура саби, сунезирра лирикалара эпослара лишанти лерси.**

**Ишарти анцбукьуни гьарли – марли дургъбала замана детаурти сари. Авторла дудеш дургъбази арякьи, нешличи хъарбикибтири 5 дурхIя. Ил поэма авторли сунечила саби белкIунси «Нешла дуруг» - сунела дурхIядеш, дургъбала манзил, цIуръаби абилкьуси неш. АнцIкьи, гаши, децI, дургъби…. Амма нешла уркIи кIантIибикIули ахIен. АнцIбукьуни кадиркули сари дургъбала замана ХIурхъила шилизир. Поэмала бекI мягIна – дургъбани адамтас децI, шишимти, гаши дихни чедаахъни. Нушала халкьла душмантачи гьими, ВатIайчи диги, хьунул адамтала сабур, яхI чедаахъни.**

**5. Жузличилси хIянчи.**

**6. Словарный хIянчи.**

* **Хамир – кьацI.**
* **Ула – бетIу каргьуси гIягIниахъала.**
* **Гъузгъум – тIама – гьама (суматоха) ишар дургъби.**
* **ХIялтI – хIябла бухIнала ( жаназа кабихьес циила мурхьбикахъили барибси мер.**

**Тестовый хIянчи.**

* **1 вариант**
* **Халиби девла синоним**
* **А Хури**
* **Б Урчи**
* **В ЧIакни**
* **Г Арцанти**
* **Далай белчIунхIели, гIякIалис сунези унц лугьахъуси поэт**
* **А Е. Эмин**
* **Б И. Къазакъ**
* **В ГI. Батирай**
* **Г Г. МяхIмуд**
* **Сегъуна темаличи хасдарес вирара ишди образуни касибти ГI. Батирайла далуйти? «Хъирхъа цIудара хIулбар, гъвярцIли дилсунти нудбар, урхьназирад бархIиван , гьардакIадли гьаргала…..»**
* **А ГIяхгъабзачила**
* **Б Дигайличила**
* **В ГIямруличила**
* **Г Даршудешличила**
* **1 вариант**
* **Халиби девла синоним**
* **А Хури**
* **Б Урчи**
* **В ЧIакни**
* **Г Арцанти**
* **Далай белчIунхIели, гIякIалис сунези унц лугьахъуси поэт**
* **А Е. Эмин**
* **Б И. Къазакъ**
* **В ГI. Батирай**
* **Г Г. МяхIмуд**
* **Сегъуна темаличи хасдарес вирара ишди образуни касибти ГI. Батирайла далуйти? «Хъирхъа цIудара хIулбар, гъвярцIли дилсунти нудбар, урхьназирад бархIиван , гьардакIадли гьаргала…..»**
* **А ГIяхгъабзачила**
* **Б Дигайличила**
* **В ГIямруличила**
* **Г Даршудешличила**

**2 вариант**

**Р.Рашидов акIубси ши**

* **А Кубачи**
* **Б ХIурхъи**
* **В Ванашимахи**
* **Г Дибгаши**
* **1903 -1952 ибти дусмазив хIериубси даргала машгьурси писатель**
* **А ХI. ГIялиев**
* **Б ГI. Абу – Бакар**
* **В С. ГIяблуллаев**
* **Г ХI. Рабаданов**
* **Г. Х. Андерсенна уличи лайикьикибси даргала поэт**
* **А М. ХIямидов**
* **Б С. Рабаданов**
* **В Гъ. БяхIяндов**
* **Г Р. Рашидов**
* **«Мусахъай» хабарлизир сипатдарибти анцIбукьуни кадикибси манзил**

* **А Гьаннала замана**
* **Б ВатIа ЧебяхIси дергъ**
* **В 60- ибти дусми**
* **Г Граждан дургъби**

* **МицIирти ахIенти секIал мицIирти кьяйда чедиахъуси художественный гIягIнахъала**
* **А Эпитет**
* **Б Олицетворение**
* **В Мешубуц**
* **Г Метафора.**

**8 Дарсла итог кагахъни.**

**9 Кьиматуни кадатни.**

**10 Хъ/хI поэмала ца бутIа уркIиличиб багьес.**